V sodobnem času se zdi, da lahko z nazornimi video posnetki na Youtube kanalu skoraj vsako delo doma opravimo sami. Čeprav je trend »sam svoj mojster« v zadnjem času v polnem razmahu, vam igro z elektriko močno odsvetujemo.
Verjemite, da se električar ne bi leta in leta izobraževal in opravljal praktičnega usposabljanja, če bi bilo rokovanje z elektriko tako zelo enostavno. Navodila, ki jih dobite na internetu, zelo verjetno ne ustrezajo električni napeljavi v vaši hiši. Kar je morda sprva videti preprosto, se lahko spreobrne v nočno moro.
Ko gredo stvari narobe, lahko v najboljšem primeru zanetite požar, v najslabšem pa doživite električni udar, ki bo za vas morda usoden. Ne tvegajte svojega življenja in življenja vaših bližnjih in ne ogrožajte svojega imetja za nekaj evrov prihranka.
Ne lotevajte se popravila npr. stikala za luč, ki je vroče na dotik. To ni običajen pojav in kaže, da se v vaših zidovih skrivajo resne težave. Če pomoči ne poiščete takoj, se lahko soočite z hudim električnim požarom v vašem domu. Pokličite električarja, ki bo napako odpravil v nekaj urah.